钦定古今图书集成/理学汇编/学行典/第279卷 > 庄子 > 《缮性篇》
## 钦定古今图书集成/理学汇编/学行典/第279卷 > 庄子 > 《缮性篇》

古之所谓得志者，非轩冕之谓也，谓其无以益其乐
而已矣。今之所谓得志者，轩冕之谓也。轩冕在身，非
性命也。物之傥来，寄也寄之，其来也不可圉，其去不
可止。故不为轩冕肆志，不为穷约趋俗，其乐彼与此同，故无忧而已矣。今寄去则不乐，由是观之，虽乐未
尝不荒也。故曰：“丧己于物，失性于俗者，谓之倒置之
民。”